Arusaadavalt on julgestuskontroll see, mis tekitab inimestes ebameeldivusi ning tihti ka usaldamatuse tunnet.  Kahjuks on maailm meie ümber muutumas karmimaks ning lennundus üheks atraktiivsemaks sihtmärgiks organisatsioonidele, kes ei tee kompromisse eesmärgi nimel.  Lähiajaloo üks süngemaid sündmuseid, 24. jaanuaril 2011 Domodedovo lennujaamas toimunud pommiplahvatus, mille tulemusena hukkus 37 ja vigastada sai 120 inimest, näitab et turvalisusel ei ole hinda ning inimesed kes seda tagada aitavad, teevad väga tänuväärset tööd.